CELEX: 32014D0012
Language: mt
Date: 2014-01-14 00:00:00
Title: 2014/12/UE: Deċiżjoni ta’ Implimentazzjoni tal-Kummissjoni tal- 14 ta’ Jannar 2014 li temenda d-Deċiżjoni 2010/221/UE fir-rigward ta’ miżuri nazzjonali għall-prevenzjoni tal-introduzzjoni ta’ ċertu mard fl-annimali akkwatiċi f’partijiet tal-Irlanda, il-Finlandja, l-Isvezja u r-Renju Unit (notifikata bid-dokument C(2014) 26)  Test b’relevanza għaż-ŻEE

16.1.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 11/6
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-14 ta’ Jannar 2014
   li temenda d-Deċiżjoni 2010/221/UE fir-rigward ta’ miżuri nazzjonali għall-prevenzjoni tal-introduzzjoni ta’ ċertu mard fl-annimali akkwatiċi f’partijiet tal-Irlanda, il-Finlandja, l-Isvezja u r-Renju Unit
   (notifikata bid-dokument C(2014) 26)
   (Test b’relevanza għaż-ŻEE)
   (2014/12/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2006/88/KE tal-24 ta’ Ottubru 2006 dwar il-ħtiġiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta’ ċertu mard f’annimali akkwatiċi (1), u b’mod partikolari l-Artikolu 43(2) tagħha,
   Billi:
   
               (1)
            
            
               Id-Deċiżjoni tal-Kummissjoni 2010/221/UE (2) tippermetti li ċerti Stati Membri japplikaw restrizzjonijiet fuq it-tqegħid fis-suq u l-importazzjoni ta’ kunsinni ta’ dawn l-annimali sabiex tiġi evitata l-introduzzjoni ta’ ċertu mard fit-territorju tagħhom, sakemm huma jkunu wrew li t-territorju tagħhom, jew ċerti żoni demarkati fit-territorju tagħhom, huma ħielsa minn dan il-mard. Barra minn hekk, l-Istati Membri li għandhom programm approvat ta’ eradikazzjoni jistgħu japplikaw l-istess restrizzjonijiet sal-31 ta’ Diċembru 2013.
            
         
               (2)
            
            
               Id-Deċiżjoni 2010/221/UE tipprevedi li l-Istati Membri u partijiet minnhom elenkati fl-Anness I tagħha għandhom jitqiesu ħielsa mill-mard elenkat fl-istess Anness. Barra minn hekk, id-Deċiżjoni 2010/221/UE approvat il-programmi ta’ eradikazzjoni adottati minn ċerti Stati Membri fir-rigward taż-żoni u l-mard elenkati fl-Anness II tagħha. Dik id-Deċiżjoni approvat ukoll il-programmi ta’ sorveljanza fir-rigward tal-ostreid herpes virus 1 μvar (OsHV-1 μvar) adottati minn ċerti Stati Membri fir-rigward taż-żoni stabbiliti fl-Anness III tagħha.
            
         
               (3)
            
            
               Il-partijiet kontinentali tat-territorju tal-Finlandja u l-partijiet kontinentali kollha tat-territorju tal-Isvezja huma elenkati fl-Anness II għad-Deċiżjoni 2010/221/UE bħala territorji bi programm approvat ta’ eradikazzjoni fir-rigward tal-marda tal-kliewi batterika (BKD).
            
         
               (4)
            
            
               Il-partijiet kostali tat-territorji tal-Isvezja huma elenkati fl-Anness II għad-Deċiżjoni 2010/221/UE bħala territorji bi programm approvat ta’ eradikazzjoni fir-rigward tan-nekrożi pankreatika infettiva (IPN).
            
         
               (5)
            
            
               Il-Finlandja rrappurtat lill-Kummissjoni li sar progress fil-programm ta’ eradikazzjoni għall-marda tal-kliewi batterika (BKD). Sa mill-2012 l-ebda tifqigħa tal-marda tal-kliewi batterika (BKD) ma ġiet detetta fiż-żona suġġetta għall-programm ta’ eradikazzjoni tal-marda tal-kliewi batterika (BKD). Żewġ azjendi, madankollu, se jibqgħu taħt restrizzjonijiet peress li għadhom fil-proċess ta’ tindif u l-ittestjar finali biex jikkonfermaw l-istatus tagħhom bħala ħielsa mill-mard fir-rigward tal-marda tal-kliewi batterika (BKD). Minħabba f’dan, il-Finlandja talbet estensjoni tal-perjodu li waqtu tkun tista’ tapplika r-restrizzjonijiet tat-tqegħid fis-suq u l-importazzjoni kif stabbiliti fid-Deċiżjoni 2010/221/UE fir-rigward ta’ konsenji ta’ ċerti annimali tal-akkwakultura introdotti fiż-żoni tat-territorju tagħha soġġetti għal programm ta’ eradikazzjoni fir-rigward tal-marda tal-kliewi batterika (BKD), sabiex tkun tista’ tiffinalizza l-programm approvat ta’ eradikazzjoni.
            
         
               (6)
            
            
               L-Isvezja rrappurtat lill-Kummissjoni li matul l-aħħar tliet snin ta’ sorveljanza f’żoni suġġetti għal programm ta’ eradikazzjoni approvat, stabbiliment wieħed biss irriżulta pożittiv fir-rigward tal-marda tal-kliewi batterika (BKD). Dak ir-razzett minn dak iż-żmien tbattal u bħalissa qed isir it-tindif u d-disinfettazzjoni. Minħabba f’dik is-sitwazzjoni, l-Isvezja rrapportat li l-istatus tal-marda tal-kliewi batterika (BKD) taż-żona tat-territorju elenkat fl-Anness II għad-Deċiżjoni 2010/221/UE se jkun evalwat fl-2014. B’konsegwenza ta’ dan, l-Isvezja talbet għal estensjoni tal-perjodu li waqtu tista’ tapplika r-restrizzjonijiet tat-tqegħid fis-suq u l-importazzjoni kif stabbiliti fid-Deċiżjoni 2010/221/UE fir-rigward ta’ konsenji ta’ ċerti annimali tal-akkwakultura introdotti f’żoni tat-territorju tagħha soġġetti għal programm ta’ eradikazzjoni fir-rigward tal-marda tal-kliewi batterika (BKD), sabiex tkun tista’ tiffinalizza l-programm approvat tal-eradikazzjoni.
            
         
               (7)
            
            
               Abbażi tal-informazzjoni pprovduta mill-Finlandja u l-Isvezja, huwa xieraq li jiġi estiż il-perjodu li matulu dawn l-Istati Membri jistgħu japplikaw ir-restrizzjonijiet fuq it-tqegħid fis-suq u fuq l-importazzjoni kif stipulat fid-Deċiżjoni 2010/221/UE. Madanakollu, peress li s’issal-eradikazzjoni għadha ma ġietx kompletament miksuba minkejja l-fatt li l-programmi ta’ eradikazzjoni nazzjonali ilhom jiġu implimentati għal perjodu ta’ żmien konsiderevoli, l-adegwatezza tal-miżuri nazzjonali jeħtieġ li tiġi evalwata mill-ġdid. Għalhekk, għandha tiġi estiża b’sentejn oħra l-possibbiltà li jiġu applikati dawn ir-restrizzjonijiet, sabiex tkun tista’ titwettaq din l-evalwazzjoni mill-ġdid.
            
         
               (8)
            
            
               Fir-rigward tan-nekrożi pankreatika infettiva (IPN), kemm il-Finlandja kif ukoll l-Isvezja talbu evalwazzjoni għal approċċ u kamp ta’ applikazzjoni ulterjuri għall-programmi ta’ sorveljanza u eradikazzjoni għal dik il-marda. Fil-qagħda kurrenti, id-definizzjoni tan-nekrożi pankreatika infettiva (IPN) ġiet interpretata li tinkludi l-ġenogruppi kollha tal-virus tan-nekrożi pankreatika infettiva (IPN). Huma biss ċerti razez speċifiċi mill-ġenogrupp 5 tan-nekrożi pankreatika infettiva (IPN) li huma magħrufa li jikkawżaw mewt u mard kliniku fis-salmonidi mrobbija fl-Ewropa, u għalhekk ċerti ġenogruppi oħra ma għandhomx jiġu inklużi f’dawn il-programmi ta’ eradikazzjoni. Deċiżjoni dwar din il-kwistjoni, madankollu, tista’ ssir biss fuq il-bażi ta’ evalwazzjoni xjentifika komprensiva. Sakemm titlesta t-tali evalwazzjoni, ikun xieraq li jiġu estiżi l-programmi ta’ eradikazzjoni tal-virus tan-nekrożi pankreatika infettiva (IPN) li jinsabu għaddejjin bħalissa. Għalhekk, għal dan il-għan ukoll, għandha tiġi estiża b’sentejn il-possibbiltà li jiġu applikati r-restrizzjonijiet għat-tqegħid fis-suq u l-importazzjonijiet kif stabbiliti fid-Deċiżjoni 2010/221/UE.
            
         
               (9)
            
            
               Bħalissal-Anness III tad-Deċiżjoni 2010/221/UE jelenka disa’ kompartimenti fit-territorji tal-Irlanda bi programm approvat ta’ sorveljanza fir-rigward tal-ostreid herpesvirus 1 μνar (OsHV-1 μνar).
            
         
               (10)
            
            
               L-Irlanda nnotifikat lill-Kummissjoni dwar id-detezzjoni tal-OsHV-1 μνar fi tlieta minn dawk il-kompartimenti, jiġifieri fil-Bajja ta’ Dunmanus fi ħdan l-kompartiment 8, fil-Bajja ta’ Kinsale fi ħdan il-kompartiment 9 u fil-Bajja ta’ Ballylongford fi ħdan il-kompartiment 6. Konsegwentement, il-kompartimenti 8 u 9 għandhom jitħassru mil-lista tal-Anness III għad-Deċiżjoni 2010/221/UE u d-demarkazzjoni ġeografika tal-kompartiment 6 f’dik il-lista għandha tiġi emendata.
            
         
               (11)
            
            
               Ir-Renju Unit innotifika lill-Kummissjoni dikjarazzjoni ta’ ħelsien mill-OsHV-1 μνar għall-kosta sħiħa tar-Renju Unit inkluż il-Guernsey, ħlief il-Bajja ta’ Whitstable f’Kent, l-Estwarju ta’ Blackwater f’Essex u l-Port ta’ Poole f’Dorset. Lough Larne fl-Irlanda ta’ Fuq ukoll huwa inkluż f’dik id-dikjarazzjoni. Id-dikjarazzjoni tikkonforma mar-rekwiżiti għal dikjarazzjoni ta’ ħelsien minn mard stabbiliti fid-Direttiva 2006/88/KE. Skont dan, it-territorju tar-Renju Unit minbarra il-Bajja ta’ Whitstable f’Kent, l-Estwarju ta’ Blackwater f’Essex, u l-Port ta’ Poole f’Dorset, il-Bajja ta’ Dundrum, il-Bajja ta’ Killough, Lough Foyle, Carlingford Lough u l-Bajja Strangford Lough fl-Irlanda ta’ Fuq għandhom jiġu ddikjarati ħielsa mill-ostreid herpesvirus 1μvar (OsHV-1 μvar).
            
         
               (12)
            
            
               L-Artikolu 3(2) tad-Deċiżjoni 2010/221/UE attwali jillimita l-awtorizzazzjoni biex jiġu applikati ċerti mizuri nazzjonali skont l-Artikolu 43 tad-Direttiva 2006/88/KE fil-ħin sal-31 ta’ Diċembru 2013. Sabiex jiġi evitat kull tfixkil fl-applikazzjoni ta’ dawn il-miżuri, l-emendi proposti għandhom japplikaw sa mill-1 ta’ Jannar 2014.
            
         
               (13)
            
            
               Id-Deċiżjoni 2010/221/UE għandha għaldaqstant tiġi emendata skont dan.
            
         
               (14)
            
            
               Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Katina tal-Ikel u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2010/221/UE hija emendata kif ġej:
   
               (1)
            
            
               Fl-Artikolu 3(2), id-data “31 ta’ Diċembru 2013” tinbidel fi “31 ta’ Diċembru 2015”.
            
         
               (2)
            
            
               L-Annessi I u III tad-Deċiżjoni 2010/221/UE huma emendati skont l-Anness għal din id-Deċiżjoni.
            
         Artikolu 2
   Din id-Deċiżjoni għandha tapplika mill-1 ta’ Jannar 2014.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, l-14 ta’ Jannar 2014.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 328, 24.11.2006, p. 14.
   
      (2)  Id-Deċiżjoni tal-Kummissjoni 2010/221/UE tal-15 ta’ April 2010 li tapprova miżuri nazzjonali biex jiġi limitat l-impatt ta’ ċertu mard fl-annimali tal-akkwakultura u annimali akkwatiċi selvaġġi b’konformità mal-Artikolu 43 tad-Direttiva tal-Kunsill 2006/88/KE (ĠU L 98, 20.4.2010, p. 7).
   
      ANNESS
      Id-Deċiżjoni 2010/221/UE hija emendata kif ġej:
      
                  (1)
               
               
                  L-Anness I għad-Deċiżjoni 2010/221/UE huwa sostitwit bit-test dan li ġej:
                  
                     “ANNESS I
                     
                        L-Istati Membri u ż-żoni li huma meqjusa ħielsa mill-mard elenkat fit-tabella u approvati biex jieħdu miżuri nazzjonali biex jevitaw l-introduzzjoni ta’ dak il-mard skont l-Artikolu 43(2) tad-Direttiva 2006/88/KE
                     
                     
                                 Marda
                              
                              
                                 Stat Membru
                              
                              
                                 Kodiċi
                              
                              
                                 Id-demarkazzjoni ġeografika taż-żona b’miżuri nazzjonali approvati
                              
                           
                                 Il-viremija tar-rebbiegħa tal-karpjuni (SVC)
                              
                              
                                 Id-Danimarka
                              
                              
                                 DK
                              
                              
                                 It-territorju kollu
                              
                           
                                 L-Irlanda
                              
                              
                                 IE
                              
                              
                                 It-territorju kollu
                              
                           
                                 L-Ungerija
                              
                              
                                 HU
                              
                              
                                 It-territorju kollu
                              
                           
                                 Il-Finlandja
                              
                              
                                 FI
                              
                              
                                 It-territorju kollu
                              
                           
                                 L-Isvezja
                              
                              
                                 SE
                              
                              
                                 It-territorju kollu
                              
                           
                                 Ir-Renju Unit
                              
                              
                                 UK
                              
                              
                                 It-territorju kollu tar-Renju Unit; It-territorji ta’ Guernsey, Jersey u l-Isle of Man
                              
                           
                                 Marda tal-kliewi batterika (BKD)
                              
                              
                                 L-Irlanda
                              
                              
                                 IE
                              
                              
                                 It-territorju kollu
                              
                           
                                 Ir-Renju Unit
                              
                              
                                 UK
                              
                              
                                 It-territorju tal-Irlanda ta’ Fuq; It-territorji ta’ Guernsey, Jersey u l-Isle of Man
                              
                           
                                 In-nekrosi pankreatika infettiva (IPN);
                              
                              
                                 Il-Finlandja
                              
                              
                                 FI
                              
                              
                                 Il-partijiet kontinentali tat-territorju
                              
                           
                                 L-Isvezja
                              
                              
                                 SE
                              
                              
                                 Il-partijiet kontinentali tat-territorju
                              
                           
                                 Ir-Renju Unit
                              
                              
                                 UK
                              
                              
                                 It-territorju tal-Isle of Man
                              
                           
                                 Infezzjoni bil-Gyrodactylus salaris (GS)
                                 
                              
                              
                                 L-Irlanda
                              
                              
                                 IE
                              
                              
                                 It-territorju kollu
                              
                           
                                 Il-Finlandja
                              
                              
                                 FI
                              
                              
                                 Iż-żoni tal-ġbir tal-ilma ta’ Tenojoki u Näätämönjoki; iż-żoni tal-ġbir tal-ilma tal-Paatsjoki, Tuulomajoki, u Uutuanjoki għandhom ikunu kkunsidrati bħala żoni bafer
                              
                           
                                 Ir-Renju Unit
                              
                              
                                 UK
                              
                              
                                 It-territorju kollu tar-Renju Unit; it-territorji ta’ Guernsey, Jersey u l-Isle of Man
                              
                           
                                 L-ostreid herpesvirus 1 μνar (OsHV-1 μνar)
                              
                              
                                 Ir-Renju Unit
                              
                              
                                 UK
                              
                              
                                 It-territorju tar-Renju Unit ħlief il-Bajja ta’ Whitstable f’Kent, l-Estwarju ta’ Blackwater f’Essex u l-Port ta’ Poole f’Dorset
                                 It-territorju tal-Irlanda ta’ Fuq; Iż-żona ta’ Larne Lough
                                 It-territorju ta’ Guernsey”
                              
                           
               
            
                  (2)
               
               
                  L-Anness III għad-Deċiżjoni 2010/221/UE huwa sostitwit minn dan li ġej:
                  
                     “ANNESS III
                     
                        L-Istati Membri u ż-żoni bi programmi ta’ sorveljanza fir-rigward tal-ostreid herpesvirus 1 μνar (OsHV-1 μνar), u li huma approvati sabiex jieħdu miżuri nazzjonali għall-kontroll ta’ din il-marda skont l-Artikolu 43(2) tad-Direttiva 2006/88/KE
                     
                     
                                 Marda
                              
                              
                                 Stat Membru
                              
                              
                                 Kodiċi
                              
                              
                                 Id-demarkazzjoni ġeografika taż-żona b’miżuri nazzjonali approvati (Stati Membri, żoni u kompartimenti)
                              
                           
                                 L-ostreid herpesvirus 1 μνar (OsHV-1 μνar)
                              
                              
                                 L-Irlanda
                              
                              
                                 IE
                              
                              
                                 Kompartiment 1: Il-Bajja ta’ Sheephaven
                                 Kompartiment 2: Il-Bajja ta’ Gweebara
                                 Kompartiment 3: Il-Bajjiet ta’ Killala, Broadhaven u Blacksod
                                 Kompartiment 4: Il-Bajja ta’ Streamstown.
                                 Kompartiment 5: Il-Bajjiet ta’ Bertraghboy u Galway
                                 Kompartiment 6: Il-bajjiet ta’ Poulnasharry u Askeaton
                                 Kompartiment 7: Il-Bajja ta’ Kenmare
                              
                           
                                 Ir-Renju Unit
                              
                              
                                 UK
                              
                              
                                 It-territorju tal-Gran Brittanja ħlief il-Bajja ta’ Whitstable f’Kent, l-Estwarju ta’ Blackwater f’Essex u l-Port ta’ Poole f’Dorset
                                 It-territorju tal-Irlanda ta’ Fuq, ħlief il-bajjiet ta’ Dundrum u Killough Lough Foyle, Carlingford Lough u Strangford Lough
                                 It-territorju ta’ Guernsey”